CELEX: 62008CN0197
Language: el
Date: 2008-05-14 00:00:00
Title: Υπόθεση C-197/08: Προσφυγή της 14ης Μαΐου 2008 — Επιτροπή των Ευρωπαϊκών Κοινοτήτων κατά Γαλλικής Δημοκρατίας

19.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/14
            
         Προσφυγή της 14ης Μαΐου 2008 — Επιτροπή των Ευρωπαϊκών Κοινοτήτων κατά Γαλλικής Δημοκρατίας
   (Υπόθεση C-197/08)
   (2008/C 183/27)
   Γλώσσα διαδικασίας: η γαλλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (Εκπρόσωπος: M. W. Mölls)
   
      Καθής: Γαλλική Δημοκρατία
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Γαλλική Δημοκρατία, θεσπίζοντας και διατηρώντας σε ισχύ σύστημα επιβάλλον κατώτατη τιμή για τα τσιγάρα που πωλούνται στη Γαλλία καθώς και απαγόρευση πωλήσεως των προϊόντων καπνού «σε τιμή με σκοπό την προώθηση προϊόντων και αντίθετα με τους στόχους της δημόσιας υγείας», παρέβη τις υποχρεώσεις που υπέχει από το άρθρο 9, παράγραφος 1, της οδηγίας 95/59/ΕΚ (1)·
            
         
               —
            
            
               να καταδικάσει τη γαλλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα προβάλλει ότι το άρθρο 9, παράγραφος 1, της οδηγίας 95/59/ΕΚ, όπως έχει ερμηνευθεί από το Δικαστήριο, απαγορεύει σαφώς την παρέμβαση των κρατών μελών προς επιβολή κατά διακριτική ευχέρεια κατώτατων τιμών στις λιανικές πωλήσεις προϊόντων επεξεργασμένου καπνού. Στον βαθμό που εμποδίζουν τους καπνοβιομήχανους και τους εισαγωγείς τρίτων χωρών να καθορίσουν ελεύθερα τις κατώτατες τιμές λιανικής πώλησης των προϊόντων τους, οι κατώτατες αυτές τιμές περιορίζουν τον ανταγωνισμό μέσω των τιμών και βλάπτουν την εσωτερική αγορά.
   Όσον αφορά εξάλλου την ανάγκη που υπογραμμίζει η καθής αποκλίσεως από την προαναφερθείσα διάταξη για την προστασία της δημόσιας υγείας, η Επιτροπή δεν αμφισβητεί ότι, υπό ορισμένες συνθήκες, μπορεί να υπάρξει απόκλιση από τις σχετικές με την ελεύθερη κυκλοφορία των εμπορευμάτων διατάξεις της Συνθήκης ΕΚ για την επίτευξη του σκοπού αυτού. Εν προκειμένω ωστόσο, όπως έχει κρίνει το Δικαστήριο, ο σκοπός της προστασίας της δημόσιας υγείας μπορεί πρόσφορα να επιδιωχθεί με αυξημένη φορολογία των προϊόντων των επεξεργασμένων καπνών που θα διαφύλασσε την αρχή του ελεύθερου καθορισμού των τιμών.
   
      (1)  Οδηγία 95/59/ΕΚ του Συμβουλίου, της 27ης Νοεμβρίου 1995, περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασιών καπνών (ΕΕ L 291, σ. 40).